section_heading: Kritike
paragraph_text: Većina kritičara je pisala pohvale o filmu „Mala Miss Amerike“, dok je samo manjina bila nezadovoljna. Među onima koji su hvalili film je bio i Kim Voynar; „Ne moram ni dodati da je „Mala Miss Amerike“ više nego samo film ceste, dublja nego prosječna komična farsa. Film ima puno humora, ali smiješni dijelovi su pametni i vrlo često obogaćeni upravo pravom mjerom patosa kako bi likovi djelovali potpuno kao prava ljudska bića. Život je takav, često smiješan i tužan istodobno, a scenarist debitant Michael Arndt pogađa svaku notu... Redatelji Faris i Dayton uzimaju film ceste i jednostavno stavljaju u kontrast Olivein živahan duh i prirodnu ljepotu s umjetnim mini "Barbika" djevojčicama protiv kojih se natječe. Jednom kada Hooversi stignu do natjecanja, shvate da ne znaju ništa o svijetu u kojem je njihova kćerka ušla, pa obitelj mora podržavati Olive. Richard, koji je cijelo vrijeme propovijedao svoje „pobijedi-pobijedi-pobijedi“ poruke k Olive, odjednom počne gledati pobjeđivanje u potpuno drugom svjetlu...Ovo je jedan od onih rijetkih fimova gdje se svi elementi spoje kako bi stvorili harmoničnu cjelinu koja djeluje istinito na svakom koraku“. Stephanie Zacharek je također hvalila film; „Mala Miss Amerike“ nije jedan od onih filmova kojeg biste željeli napadati; ovo je u srži slatka priča, i čak kada se previše trudi da ugura vlastite neobičnosti, šarm glumaca je bez truda uzdižu“ kao i Robert Denerstein; „Poput većine superiornih komedija, i ova se odvija oko prekrasnih nastupa likova“.